Sagsnr.

Dokumentnr.

***Til interne høringsparter***

**Høring i forbindelse med udarbejdelse af lokalplanforslag ”Ny Østerbro Skole”**

**Baggrund**

Med Budget 12 vedtog Borgerrepræsentationen, at der skal bygges en ny skole og nye fritidsinstitutioner på Østerbro, da området vil mangle kapacitet i de kommende år. Det er vurderet, at den bedste beliggenhed for skolen vil være i den fraflyttede designskole ved Strandboulevarden, som Kræftens Bekæmpelse ejer.

I alt drejer det sig om otte eksisterende bygninger på tilsammen ca. 18.000 m², der skal danne ramme om en firesporet folkeskole med tilhørende fritidstilbud med plads til ca. 1.000 elever. Det forventes, at skolen kan åbne i 2015 med to børnehaveklasser.

Kræftens Bekæmpelse vil fortsat have deres domicil i området, men vil begrænse deres faciliteter til bygninger nord for deres indkørsel fra Strandboulevarden.

De skitserede ønsker har et omfang, der forudsætter udarbejdelse af en lokalplan. På den baggrund har forvaltningen udarbejdet vedlagte startredegørelse (bilag 1).

Desuden foreslås kommuneplantillæg som ændrer Kræftens Bekæmpelses del af området til et S3-område for serviceerhverv, boliger og butiksformål.

**Høring**

Vi vil gerne have jeres eventuelle bemærkninger til startredegørelsen ***senest mandag den 21. maj 2012***. Send svaret til bydesign@tmf.kk.dk og skriv ”Høringssvar vedrørende Ny Østerbro Skole” i emnefeltet.

Hører vi ikke fra jer, regner vi med, at I *ikke* har bemærkninger til startredegørelsen.

I er velkomne til at kontakte undertegnede, hvis I har spørgsmål til sagen.

Med venlig hilsen

Kim Vindbjerg

Bilag 1. Ny Østerbro Skole, startredegørelse